Paul Goudime-Levkowitch

Paul Goudime-Levkowitch (1873–1953) var en russisk adelsmann, offiser og samler.

 Biografi 
miniatyr|left|upright=0.7|Portrett av Paul Goudime-Levkowitch, malt av Preben Kannik, på Tøjhusmuseet i København
Goudime-Levkowitch ble født i St. Petersburg i Russland. Han var sønn av general Paul Konstantinovich Goudime-Levkowitch (1842–1907). Han ble i oktober 1906 gift med Evelyn Green (1880–1944).

Goudime-Levkowitch ble utdannet på Den Kejserlige Pageskole i St. Petersborg og virket efter utnevnelsen til løytnant som offiser i forskjellige gardeenheter i St. Petersburg. Fra 1904 til 1905 deltok han i den Russisk-japanske krigen, hvor han ble hardt såret. I 1909–1917 var han russisk militærattaché i Athen, men etter den russiske revolusjon i 1917 ønsket han ikke å tjene Sovjetunionen og bodde derfor i en årrekke i la Napoule nær Cannes i Frankrike. Her skapte han en samling av førrevolusjonære russiske uniformer, våpen, medaljer og annet militært materiale, som han samlet inn fra andre eksil-russiske offiserer. Samlingen kalte han Det Keiserlige Russiske Hærmuseum. I 1943 overførte han samlingen til Tøjhusmuseet i København, og kom også selv til København, hvor han bistod med samlingens nærmere registrering. Han bodde i Danmark frem til 1952 da han reiste hjem til La Napoule, hvor han senere døde i 1953.

Goudime-Levkowitch' samling er en av verdens fornemste av keiserlige russiske militære gjenstander. Den har vært gjenstand for flere spesialutstillinger og inngår nå som en av samlingene som presenteres i basisutstillingen som ble åpnet på Tøjhusmuseet i 2013.

 Referanser 

 Litteratur 

 Held, Herman. Verzeichnis der Schueler und Schuelerinnen der Schulen zu St. Petri 1862-1912. – St. Petersburg: Buchdruckerei Trenke & Fusnot, 1913.

Kategori:Russiske offiserer
Kategori:Fødsler i 1873
Kategori:Dødsfall i 1953